stanford-oval/wikipedia huggingface dataset:
CarPlay
יצרנים

מכוניות עם מערכת ה-CarPlay זמינות ברוב מותגי הרכב הגדולים. יצרנית שלא משווקות כלי רכב עם המערכת, הן לאדה, טסלה ואינפיניטי, אשר הודיעו כי דגמים כאלה יהיו זמינים עד שנת 2019.
Car Keys (Ayla)

"Car Keys (Ayla)" הוא שיר של התקליטן הברזילאי, אלוק, והזמרת האמריקאית, אווה מקס. השיר יצא ב-30 ביוני 2023 בהוצאת חברות התקליטים קולומביה רקורדס ו-B1 רקורדינגס. בשיר קיים דגימה משיר הטראנס "Ayla Pt. 2" של איילה (אנ').
נכון ליולי 2023, השיר הושמע למעלה מ-12 מיליון פעמים בספוטיפיי.
וידאו קליפ

הווידאו קליפ לשיר, שצולם בהמבורג וסאו פאולו, יצא בערוץ היוטיוב של אלוק ב-19 ביולי 2023. נכון ליולי 2023, הווידאו קליפ נצפה למעלה מ-800 אלף פעמים.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 26 |  |
|  גרמניה | GfK – טופ 100 | - |  |
|  גרמניה | מצעד השירים הדיגיטליים הגרמני | 30 |  |
|  הולנד | מצעד 40 הסינגלים ההולנדיים | 26 |  |
|  הולנד | מצעד 100 הסינגלים ההולנדיים | 73 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הסינגלים הדיגיטליים הבריטי | 91 |  |
|  הממלכה המאוחדת | מצעד הסינגלים המסחריים הבריטי | 95 |  |
|  לטביה | לטביה טופ 40 | 23 |  |
|  ניו זילנד | המצעד הניו זילנדי הרשמי | 34 |  |
|  קוריאה הדרומית | סירקל צ'ארט | 84 |  |
|  קרואטיה | טופ ליסטה | 24 |  |
|  רוסיה | טופ-היט | 88 |  |
|  שוודיה | סוורייטופליסטן | 76 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
הערות שוליים

↑  Car Keys (Ayla), 2023-06-30, ארכיון מ-2023-07-18, נבדק ב-2023-07-29
↑  Major, Michael (30 ביוני 2023). "Ava Max & Alok Share New Single 'Car Keys'". BroadwayWorld. נבדק ב-6 ביולי 2023. {{cite web}}:  (עזרה)
↑  Alok & Ava Max – Car Keys (Ayla) Official Video, ארכיון מ-2023-07-22, נבדק ב-2023-07-29
↑  CERTIFICADOS, Pro-Música Brasil (ב־Brazilian Portuguese)
| אווה מקס |
| --- | --- | --- |
דיסקוגרפיה
| אלבומי אולפן | Heaven & Hell • Diamonds & Dancefloors |  |
| מיני-אלבומים | A Sweet but Psycho Halloween |  |
| סינגלים | "Sweet but Psycho" • "So Am I" • "Torn" • "Tabú" • "Salt" • "Alone, Pt. II" • "Kings & Queens" • "Who's Laughing Now" • "OMG What's Happening" • "Christmas Without You" • "My Head & My Heart" • "EveryTime I Cry" • "The Motto" • "Maybe You're the Problem" • "Million Dollar Baby" • "Weapons" • "Dancing's Done" • "One of Us" • "Car Keys (Ayla)" • "Choose Your Fighter" • "Whatever" • "My Oh My" • "Spot A Fake" |  |
| סינגלים שיווקים | "Blood, Sweat & Tears" • "Freaking Me Out" • "On Somebody" • "On Me" • "Naked" • "Cold as Ice" • "Ghost" |  |
| השתתפות בסינגלים | "Make Up" • "On Me" • "Sad Boy" |  |
| --- | --- |
בקרת זהויות :  MusicBrainz release group: 92525750-16b3-468a-a634-c8f04b738099
229

שנת 229 היא השנה ה-29 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 229 ניתן לה בדיעבד.
כל התאריכים שלהלן הם לפי הלוח היוליאני.
אירועים > לפי מיקום > האימפריה הרומית

קיסר רומא אלכסנדר סוורוס וההיסטוריון דיו קסיוס הופכים לקונסולים משותפים.
אירועים > לפי נושא > מדע ואמנות

אמוניוס סאקס (אנ'), מחדש את הפילוסופיה היוונית וממציא את תורת הנאופלאטוניזם.
ראו גם

ילידי 229‎
נפטרים ב-229‎
12 (מספר)

| --- | --- |
 כתיב עשרוני:  12
 במילים:  שתים עשרה
 מספר סודר:  השתים עשרה
 גימטריה:  י"ב
 גורמים ראשוניים:   \ 2^{2}\cdot 3
 כתיב רומי:   \ XII
 כתיב בינארי:  1100
 כתיב הקסדצימלי:  C
קרטון אריזה לשתים עשרה ביצים
המספר 12 באריחים הקבועים בחזית בית בירושלים
12 (במילים בלשון זכר: שְׁנֵים-עָשָׂר; בלשון נקבה: שְׁתֵּים-עֶשְׂרֵה) הוא המספר הטבעי הבא אחרי 11 והבא לפני 13.
12 קרוי גם "תריסר". ישנן עוד שפות, לבד מן העברית, שבהן יש למספר זה שם ייחודי. תריסר תריסרים (12X12) מכונים "גרוס". המספר 12 הוא מספר נפוץ במסורות דתיות ומנהליות של תרבויות רבות. במהלך ההיסטוריה נעשו ניסיונות לגבש שיטת ספירה על בסיס 12, אך בסופו של דבר החברה האנושית גיבשה ספירה על בסיס 10. כמו כן הוא נחשב למספר טיפולוגי.
12 במתמטיקה

מספר פריק
מספר פריק במיוחד
מספר הרשאד בכל בסיס, פרט לבסיס 8
מספר מחומש
המספר השופע הראשון
מספר דמוי משוכלל, השני במספר
מקיים:  \ 1!\cdot 2\cdot 3!=1^{3}\cdot 2^{2}\cdot 3^{1}=3^{2}+2^{2}-1^{2}+0^{2}=12.
מופיע בשתי שלשות פיתגוריות פרימיטיביות:
\ 5^{2}+12^{2}=13^{2},12^{2}+35^{2}=37^{2}.
סכומם של שלושת האיברים המופיעים בשלשה הפיתגורית הראשונה: 3,4,5.
המספר 12 עומד בתשתית הגאומטריה של פאונים אפלטוניים, פאונים ארכימדיים ופאוני קטלן, והוא מופיע הן בתור עצמו והן בתור כפולותיו בהקשר של סכומי קודקודים, מקצועות ופאות. כך, למשל, זהו מספר המקצועות בקובייה ובאוקטהדרון, מספר הפאות בדודקהדרון, ומספר הקודקודים באיקוסהדרון.
בהינתן כדור בעל רדיוס מסוים, אפשר יהיה להצמיד אליו לא יותר מ-12 כדורים המשיקים לו ושלא נכנסים זה למרחבו של זה, ושרדיוסם שווה לשלו (באופן דומה, במרחב הדו-ממדי, בהינתן מעגל בעל רדיוס מסוים, אפשר להצמיד אליו לא יותר מ-6 מעגלים המשיקים לו ושלא נכנסים זה לשטחו של זה, ושרדיוסם שווה לשלו). בנוסף, הדרך היעילה ביותר לרצף את המרחב בעזרת כדורים בעלי רדיוסים זהים, כך שהחלל שיישאר ביניהם יהיה מינימלי, היא על ידי סידורם באופן כזה שלכל כדור משיקים 12 כדורים נוספים.
12 ביחידות מידה לזמן

במהלך מחזור של ארבע עונות מתרחשים על פי רוב 12 אירועים של מולד ירח. כתוצאה מזה, על פי מרבית לוחות השנה המקובלים כיום ובמהלך ההיסטוריה, ישנם 12 חודשים בשנה אחת, או לפחות בשנה שאינה מעוברת.
כתוצאה ממבנה לוחות השנה, ישנם 12 מזלות באסטרולוגיה.
12 שעות
12 שעות בלוח של שעון אנלוגי. שעון אנלוגי הוא בעל מחזור של חצאי יממה (חצי של 24). הרעיון של 24 שעות ביממה הוא שריד לספירה על בסיס שתים עשרה שהייתה מקובלת במקומות שונים בעולם.
12 שעות זמניות ביום ו-12 בלילה.
בכמה מקורות מימי הביניים מופיעה חלוקה של כל היממה ל-12 שעות גדולות.
למספר שישים, שעליו בוססה שיטת הספירה בבבל (בסיס סקסגסימלי) יש גם כן קשר למדידת זמנים. מספר זה הוא כפולה של 12:
שעה אחת מחולקת לשישים דקות ודקה אחת לשישים שניות.
בלוח השנה הסיני יש מחזוריות של שישים שנה בשמות השנים, המורכבת ממחזור של שתים עשרה חיות כפול מחזור של חמשת היסודות.
בתרבות > ביהדות

ליעקב היו 12 בנים אשר להם מיוחסים שבטי ישראל. אף את השבטים מקובל למנות כשנים עשר (כך, למשל, בשיר אחד מי יודע) על אף שהיו שלושה עשר. קיימת השערה ולפיה, החלוקה לשנים עשר שבטים מאפיינת תרבות ריכוזית, שהיה לה מקדש לכלכל. כלכלת המקדש הייתה באחריותו של שבט בכל אחד מחדשי השנה[דרוש מקור].
החושן היה מורכב משתים עשרה אבנים יקרות שונות, שעליהן היו רשומים שמות שבטי ישראל.
תרי עשר הוא אחד מעשרים וארבעה ספרי התנ"ך הכולל 12 ספרי נבואה קצרים.
12 הוא גיל בת המצווה.
על פי המסופר בתלמוד הבבלי, רשב"י ובנו אליעזר התחבאו במערה שבפקיעין במשך 12 שנים לפני שיצאו ממנה בפעם הראשונה.
על פי ספר יצירה, יש באלפבית העברי 12 אותיות פשוטות, לצד 7 כפולות ו-3 אמות.
בתרבות > בנצרות

על שנים-עשר תלמידיו של ישו הוטלה המשימה להפיץ את תורתו בעולם.
אפלטון: "בעיני המתבונן בה מלמעלה יהא מראה הארץ עצמה כמראה כדור מאותם הכדורים העשויים משתים עשרה חתיכות עור והיא ססגונית בשלל צבעים"
הערות שוליים

↑  פרקי דרבי אליעזר, ברייתא דשמואל, פיוטי רבי פינחס ועוד.
| --- | --- |
בקרת זהויות :  NLI: 987007558421705171  LCCN: sh85139015
261

שנת 261 היא השנה ה-61 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 261 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 261‎
נפטרים ב-261‎
Adjuvant! Online

| --- | --- |
צילום מסך מתוך Adjuvant! Online
צילום מסך מתוך Adjuvant! Online
 מערכת הפעלה:  חלונות
 סוג רישיון:  קנייני
 https://www.adjuvantonline.com/index.jsp
Adjuvant! online היא תוכנה המיועדת לסייע לאנשי רפואה וחולים הנמצאים בשלבים ראשונים של מחלת הסרטן לדון בתועלת ובסיכון שבבחירת טיפול משלים (כימותרפיה או טיפול הורמונלי) למחלה לאחר ניתוח. המטרה היא לקבל הערכות לגבי הסיכון לתוצאה שלילית (חזרה של המחלה או מות מן המחלה) ללא טיפול ולהעריך את ההפחתה בסיכון כתוצאה מטיפול משלים. בנוסף מחשבת התוכנה את הסיכון שבתופעות הלואי של הטיפול.
הערכות אלו נעשות על פי מידע המסופק על ידי המשתמש, המידע כולל: מעורבות בלוטות לימפה, גיל, גודל הגידול, מיון היסטולוגי ועוד. על פי המשתנים שהוזנו מחושב הסיכוי לחזרת המחלה (או תמותה מהמחלה), הסיכוי לתמותה שאינה קשורה למחלה והסיכוי לאי חזרה. כל התוצאות מוצגות באופן גרפי ומספרי. הגרסה הנוכחית מחשבת את התועלת שבשימוש בטיפול משלים בסרטן השד, סרטן המעי הגס וסרטן הריאות.
ביקורת תוכנה

בגלל מורכבות הנתונים הנדרשים לתוכנה מומלץ כי רק אדם מקצועי ובעל ניסיון בתחום הסרטן יזין את הנתונים.
התוכנה אינה מתחשבת במשתנים כבעלי השפעה פרוגנטסטית כגון נוכחות her-2 בסרטן השד.
התוכנה אינה מקיפה את כל האפשריות הטיפוליות כגון טיפול בקרינה או טיפול בתרופות חדשות כגון הרצפטין, למעשה העובדה שהתוכנה מבוססת על ניתוח נתונים רטרוספקטיבי מונעת התחשבות בשינויים שנעשו בעשור האחרון בדרך הטיפול.
פיתוח ונתונים טכניים

פיתוח התוכנה החל בשנת 1996 והיא מבוססת על נתונים המשתנים מעת לעת, על פי תוצאות תצפיות רטרוספקטיביות ומתוצאות ניסויים קליניים. מימון לפיתוח התוכנה ניתן מתרומות אישיות, מקרנות נדבנות וממענקים ממשלתיים ותעשייתיים.
התוכנה פועלת בסביבת Java. ניתן להפעיל את התוכנה בגרסת אינטרנט או בגרסת pocket PC. גרסת Adjuvant הנוכחית היא גרסה 8.
264

שנת 264 היא השנה ה-64 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 264 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 264‎
נפטרים ב-264‎
260-269 לפנה"ס

שימו לב: ערך זה מכיל אירועים מן השנים 269–260 לפנה"ס
אירועים בולטים בעולם

264 לפנה"ס – תחילת המלחמה הפונית הראשונה
263 לפנה"ס – היירון השני שליט סירקוסאי חותם על ברית עם רומא
261 לפנה"ס – אשוקה (המלך השלישי בשושלת מאויה שמשלה בהודו ואפגניסטן) כבש את קלינגה שבחוף המרכזי-מזרחי
260 לפנה"ס – קרב מילאי – הניצחון הגדול הראשון של הרומאים על הקרתגים בקרב ימי במהלך המלחמה הפונית הראשונה.
נולדו

266 לפנה"ס – ברניקי השנייה, אשתו של תלמי השלישי.
265 לפנה"ס – אגיס הרביעי, מלך ספרטה.
263 לפנה"ס – אנטיגונוס השלישי דוסון, מלך מוקדון
262 לפנה"ס – אפולוניוס מפרגה, מתמטיקאי ואסטרונום יווני.
260 לפנה"ס – צ'ין שה-חואנג, קיסר סין, מייסד שושלת צ'ין.
נפטרו

266 לפנה"ס – מיתרידטס הראשון, מלך פונטוס
265 לפנה"ס – אראוס הראשון, מלך ספרטה.
264 לפנה"ס – זנון מקיטיון פילוסוף פיניקי-יווני (נולד ב-333 לפנה"ס)
262 לפנה"ס – אנטיוכוס הראשון, מלך הממלכה הסלאוקית.
262 לפנה"ס – אקרוטאטוס השני, מלך ספרטה.
260 לפנה"ס – חניבעל (בן גיסקו), מצביא קרתגי בתחילת המלחמה הפונית הראשונה.
263

שנת 263 היא השנה ה-63 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 263 ניתן לה בדיעבד.
כל התאריכים שלהלן הם לפי הלוח היוליאני.
נולדו

ליקיניוס קיסר רומי ואוגוסטוס (נפטר ב-325)
ראו גם

ילידי 263‎
נפטרים ב-263‎
262

שנת 262 היא השנה ה-62 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 262 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 262‎
נפטרים ב-262‎
2008 ברוסיה

| 0 | 1 | 2 | 3 |
| --- | --- | --- | --- |
| «««  2007   2006  2005 |  דגל רוסיה | 2008  ברוסיה |  »»»  2009   2010   2011 |
כל ערכי השנים ברוסיה • אירועים בולטים בעולם ב-2008 פורטל רוסיה • לוח שנה של שנת 2008
2008 ברוסיה הייתה השנה ה-17 להקמת המדינה לאחר פירוק ברית המועצות.
הנהגה

נשיא רוסיה - ולדימיר פוטין עד 7 במאי, דמיטרי מדבדב
ראש הממשלה - ויקטור זובקוב עד 8 במאי, ולדימיר פוטין
אירועים בולטים

פרק זה לוקה בחסר. אנא תרמו לוויקיפדיה ו.
המלחמה בדרום אוסטיה
22 בינואר – רוסיה עורכת את התרגיל הימי הגדול ביותר בתולדותיה מאז נפילת ברית המועצות.
7 במאי – דמיטרי מדבדב מושבע כנשיא רוסיה
7 באוגוסט – פיצוץ בכפר לואו, בחבל לזארבסקי, סמוך לסוצ'י. 2 הרוגים ועשרות פצועים.
8 באוגוסט – נפתחה המלחמה בדרום אוסטיה בין רוסיה לגאורגיה.
26 באוגוסט – רוסיה מכירה באופן חד צדדי בעצמאותן של הרפובליקות אבחזיה ודרום אוסטיה.
14 בספטמבר – טיסה 821 של אירופלוט מתרסקת ליד העיר פרם שברוסיה. באירוע נהרגים כל 88 הנוסעים ואנשי הצוות שעל סיפון המטוס.
30 בספטמבר – ניסיון התנקשות כושל בחייו של שר הפנים של אינגושטיה, גנרל-מאיור המיליציה ו.א. מדוב.
7 באוקטובר – המשבר הכלכלי העולמי: רוסיה מסכימה לספק לאיסלנד הלוואה בסך ארבעה מיליארד אירו.
12 באוקטובר – שיגור החללית סויוז TMA-13 לעבר תחנת החלל הבינלאומית
6 בנובמבר – מחבלת מתאבדת פוצצה מונית שירות בולדיקווקז, צפון אוסטיה. 12 נהרגו.
8 בנובמבר – תאונה על סיפון הצוללת הרוסית K-152 גורמת למותם של 20 מלחים.
25 בנובמבר – מכונית תופת מתפוצצת בסנט פטרסבורג שברוסיה. באירוע נהרגים שלושה אנשים ואדם אחד נפצע.
5 בדצמבר – תוצאות בדיקת דנ"א מאמתות באופן סופי שהשרידים שנמצאו ב-1991 הם אכן של קיסר רוסיה הצאר ניקולאי השני.
31 בדצמבר – נכנסים לתוקפם התיקונים הראשונים לחוקת רוסיה, במסגרתם הוארכה כהונת הנשיא לשש שנים וכהונת הדומה לחמש שנים.
נפטרו

19 בפברואר – נטליה בסמרטנובה, בלרינה רוסיה (נולדה ב-1941)
19 בפברואר – איגור לטוב, זמר רוסי (נולד ב-1964)
17 באפריל – מיכאיל טאניץ', משורר סובייטי ורוסי (נולד ב-1923)
3 באוגוסט – אלכסנדר סולז'ניצין, סופר והיסטוריון רוסי, זוכה פרס נובל לספרות (נולד ב-1918)
1 באוקטובר – בוריס יפימוב, קריקטוריסט פוליטי רוסי (נולד ב-1900)
10 באוקטובר – אלכסיי פרוקורורוב, גולש קרוס קאנטרי רוסי (נולד ב-1964)
13 באוקטובר – אלכסיי צ'רפאנוב, שחקן הוקי רוסי (נולד ב-1989)
25 באוקטובר – מוסלים מגומאייב, זמר סובייטי ממוצא אזרי (נולד ב-1942)
5 בדצמבר – אלכסיי השני, פטריארך של הכנסייה הרוסית הפרבוסלבית בין השנים 1990–2008 (נולד ב-1929)
9 בדצמבר – יורי גלזקוב, קוסמונאוט רוסי (נולד ב-1939)
20 בדצמבר – אולגה לפשינסקאיה, בלרינה רוסיה (נולדה ב-1916)
68

שנת 68 היא השנה ה-68 במאה ה-1. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 68 ניתן לה בדיעבד.
כל התאריכים שלהלן הם לפי הלוח היוליאני.
אירועים

9 ביוני – נירון, קיסר האימפריה הרומית, מתאבד לאחר שהודח על ידי הסנאט.
נפטרו

9 ביוני – נירון, קיסר רומא (נולד ב-37)
ראו גם

ילידי 68‎
נפטרים ב-68‎
1298

שנת 1298 היא השנה ה-98 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

20 באפריל – מתחילות פרעות רינדפלייש בגרמניה, בטביחת קהילת ראטינגן
נולדו

12 בדצמבר – אלברט השני, דוכס אוסטריה (נפטר ב-1358)
נפטרו

1 באוגוסט – רבי מרדכי בן הלל, נרצח יחד עם משפחתו ועם קהילת נירנברג בפרעות רינדפלייש (נולד ב-1250)
ראו גם

ילידי 1298‎
נפטרים ב-1298‎
תסמונת המדור

| --- | --- |

 תחום:  רפואת חירום 
 קישורים ומאגרי מידע
 eMedicine:  emerg/739 
 DiseasesDB:  3028
 MedlinePlus:  001224
 סיווגים
 ICD-10:  M62.2, T79.6
 
תסמונת המדור או תסמונת לחץ מדורי היא מצב שבו לחץ מוגבר בתוך אחד התאים האנטומיים של הגוף גורם למחסור באספקת דם מספקת לרקמות בשטח זה. ישנם שני סוגים עיקריים של תסמונת המדור: חריפה וכרונית. לרוב, בתסמונת מעורבים תאים של הרגל או של הזרוע.
הסימפטומים של תסמונת המדור החריפה יכולים לכלול כאב חמור, לקות בפעילות לבבית, ירידה ביכולת התנועה, חוסר תחושה או להתבטא בצבע חיוור של הגפה הנגועה. היא נפוצה ביותר בעקבות טראומה פיזית כגון שבר בעצם או פציעה. מצב זה יכול להתרחש גם בעקבות חזרת זרימת הדם לאחר תקופה של זרימת דם לקויה. האבחון מתבסס בדרך כלל על ידי תשאול המטופל. הטיפול נעשה על ידי ניתוח פסיוטומיה (אנ') שהושלמה במיידי, ואם לא מטופלים בתוך שש שעות, עלול להיגרם נזק קבוע לשריר או לעצב.
תסמונת המדור הכרונית לרוב תכלול כאב במהלך פעילות ספורטיבית, כזו הדורשת פעילות חוזרת ונשנית של קבוצת שרירים כלשהי כמו ריצה, רכיבה על אופניים ושחייה. לרוב, התסמינים נעלמים בעת מנוחה. מצבים אחרים, כמו שברי מאמץ ודלקות בגיד, עלולים להתבטא בסימפטומים דומים. הטיפול יכול לכלול פיזיותרפיה או, במידת הצורך – ניתוח.
תסמונת המדור החריפה מתרחשת אצל כ-3% מהסובלים משבר באמה. שיעורי תסמונת המדור באזורים אחרים בגוף ובמקרים כרוניים אינם ידועים. התופעה מתרחשת לעיתים קרובות אצל אנשים מתחת לגיל 35, ולרוב אצל גברים. היא תוארה לראשונה בשנת 1881 על ידי ריצ'רד פון וולקמן. בנוסף, תסמונת המדור החריפה שאינה מטופלת כראוי עלולה לגרום לכוויצה של וולקמן (אנ').
סימנים וסימפטומים

תסמונת המדור יכולה להתפתח לאחר פציעות טראומטיות, כגון תאונות דרכים או בעקבות פעילויות ספורט דינמיות. לעיתים רחוקות, תסמונת המדור החריפה יכולה להתפתח לאחר פגיעה קלה יחסית, או עקב בעיה רפואית אחרת. הרגליים והאמות הן האזורים השכיחים ביותר אשר מושפעים מתסמונת המדור. אזורים אחרים של הגוף כגון ירך, הישבן, היד, וכף הרגל יכולים להיות מושפעים גם כן.
סימנים וסימפטומים > חריפה

ישנם חמישה סימפטומים שמקושרים לתסמונת המדור החריפה: כאב, נמלול, שיתוק, חיוורון, והפרעת קצב לבבית. כאב ונמלול הם הסימפטומים המוקדמים של תסמונת המדור.
כאב - אדם עלול להיתקל בכאבים לא פרופורציונליים ביחס לממצאי הבדיקה הפיזית. לעיתים, טיפול תרופותי במשככי כאבים חזקים לא יסייע להפחתת הכאב. הכאב יחמיר במתיחה פסיבית של קבוצת השרירים שבהן מתרחשת תסמונת המדור. עם זאת, כאב כזה עלול להיעלם בשלבים המאוחרים של תסמונת המדור. תפקידה של ההרדמה המקומית בעיכוב האבחנה של תסמונת המדור עדיין בשלבי דיונים.
נמלול - אדם יכול להתלונן על תחושות נמלול, קהות, ותחושות עקצוץ. זה עלול להחמיר עד כדי אובדן תחושה אם אין התערבות בזמן.
שיתוק - שיתוק של איבר הוא מקרה נדיר שעלול לקרות בשלב מאוחר. סימפטום זה עשוי להצביע על עצב או שריר חבול.
הפרעת קצב לבבית - הפרעות בקצב הלב, או מחסור בתחושת דופק, קורות לעיתים נדירות אצל המטופלים. מחסור בתחושת דופק תתרחש רק כאשר יש פציעה עורקית או באחד מהשלבים המאוחרים של תסמונת המדור, כאשר הלחצים הפועלים במדורים גבוהים מאוד.
איבר המושפע מתסמונת המדור מורגש לעיתים קרובות בעת מישוש עמוק.
סימנים וסימפטומים > כרוני

הסימפטומים של תסמונת המדור הכרונית כוללים נמלול, תחושת עקצוץ או כאב המתואר ככאב שורף, חד או דוקר. כאב זה יכול להופיע למשך חודשים, ובמקרים מסוימים גם למשך תקופה של שנים, והוא מוקל בעזרת מנוחה. ניתן להבחין גם בחולשה מתונה באזור הנגוע. תסמינים אלה נגרמים בעקבות פעילות וכוללים תחושה של לחצים קיצוניים בשרירים הפגועים ולאחריהם תחושת צריבה כואבת אם הפעילות נמשכת. לאחר הפסקת פעילות גופנית, הלחץ בתא יקטן תוך מספר דקות, ותהיה הקלה בסימפטומים הכואבים. הסימפטומים מתרחשים בסף מסוים של פעילות גופנית אשר משתנה מאדם לאדם, אשר עקבי למדי עבור אותו אדם מסוים. סף זה יכול לנוע בין 30 שניות עד לכ-10–15 דקות לאדם. תסמונת המדור הכרונית מתרחשת בדרך כלל ברגל התחתונה, כאשר המדור הקדמי הוא המדור המושפע ביותר. צניחת כף הרגל (אנ') היא תופעה שכיחה של תסמונת המדור הכרונית.
סימנים וסימפטומים > סיבוכים

אי-צמצום הלחץ המדורי עלול להוביל לנמק בתא האנטומי הנגוע, מאחר שיכולת הדם להיכנס לכלי הדם הקטנים ביותר בתא (נימיות) תדעך. המצב עלול להדרדר עד להיפוקסיה, כלומר חוסר כללי של חמצן בדם. ללא מספיק חמצן, הרקמות ימותו. במקרים קיצוניים אף יותר, זה יכול להחריף עד לכוויצה של וולקמן (אנ') בגפיים המושפעות, בהליך שהוא קבוע ובלתי הפיך. סיבוכים אחרים שדווחו כוללים פגיעה נוירולוגית או נמק של האיבר המושפע. תסמונת כאב אזורי מורכב, תמס שריר ואי ספיקת כליות הם סיבוכים אפשריים גם כן. בחלק מהמקורות, תמס השרירים מקושר בכ-23% מהחולים עם תסמונת המדור החריפה.
גורמים > חריפה

הגורם הנפוץ ביותר לתסמונת המדור החריפה הוא שבר של העצם, המהווה בין 69% ל-75% מהמקרים המדווחים. חשוב לציין, אין הבדל בשכיחות של תסמונת המדור בין שברים פתוחים לבין שברים סגורים. תסמונת המדור המתרחשת בגפיים התחתונות נמצאה בשכיחות של כ-2% עד 9% בשברים בעצם השוקה שהיא אחת מעצמות השוק. פגיעה ישירה בכלי הדם יכולה להוביל לתסמונת המדור בעקבות צמצום אספקת הדם לרקמות הרכות. ירידה זו באספקת הדם יכולה לגרום לסדרה של תגובות דלקתיות המובילות לנפיחות של הרקמות הרכות. דלקת כזו יכולה להחמיר עוד יותר בעקבות טיפול רה-פרפוזיה (אנ'). מכיוון ששכבת החיתולית (פאצ'יה) המגדירה את תא הגפיים אינה מתמתחת, כמות קטנה של דימום לתוך התא, או נפיחות של השרירים בתוך התא, יכול לגרום ללחץ לעלות מאוד. הזרקת תוך ורידית, תחבושת גבס, דחיסת איברים ממושכת ותסמונת מעיכה עלולות לגרום לתסמונת המדור. לחולים המטופלים בעזרת טיפול נוגד קרישה יש סיכון מוגבר לדימום תוך תאי.
תסמונת מדור בטני (אנ') מתרחשת כאשר הלחץ התוך בטני הוא מעל 20 מ"מ כספית ולחץ הזילוח הבטני הוא פחות מ-60 מ"מ כספית. לתסמונת זו קשורים אי תפקודים של איברים מרובים. ישנם גורמים רבים לתסמונת מדור בטני, אשר ניתן לפרוט לשלושה מנגנונים עיקריים: ראשוני - דימום פנימי ונפיחות ; משני - החלפת נוזל תדיר כסיבוך לא מכוון של החייאה, המוביל למיימת ועלייה בלחץ התוך-בטני ; ומנגנון חוזר ונשנה - תסמונת מדור שחזרה לאחר הטיפול הראשוני בתסמונת מדור משנית.
גורמים > כרוני

כאשר תסמונת המדור נגרמת על ידי שימוש חוזר של השרירים, היא ידועה בשם תסמונת מדור כרונית. לרוב, זה לא מקרה חירום, אבל פגיעה בזרימת הדם עלולה לגרום לנזק זמני או קבוע לעצבים ולשרירים סמוכים.
פתופיזיולוגיה

בגוף אדם נורמלי, זרימת הדם ממערכת העורקים (לחץ גבוה) למערכת הורידים (לחץ נמוך) דורשת מפל לחצים תקין. כאשר הלחץ איננו תקין, זרימת הדם מן העורק אל הווריד מצטמצם. מצב זה גורם לדם ולנוזל הדמי לדלוף מהנימים לתוך הרווחים בין התאים של הרקמות הרכות, אשר גורם לנפיחות בחלל הבין-תאי ולעלייה בלחץ רקמתי. הנפיחות של החלל הבין-תאי והרקמות הרכות סביב כלי הדם מגביר את הלחץ, מה שגורם ליותר נוזלים לחדור לרווחים הבין-תאיים, מה שמוביל אף לדחיסה נוספת. במצב קיצוני, מצב זה עלול להוביל לחוסר חמצן מספק ברקמות הרכות (איסכמיה של הרקמות) ולנמק. עקצוץ ותחושה חריגה (נמלול) יכולים להופיע החל מ-30 דקות מתחילת איסכמיה של הרקמה, ונזק קבוע יכול להתרחש החל מ-12 שעות מתחילת הפגיעה.
אבחנה

תסמונת המדור היא אבחנה קלינית, כלומר בדיקה של גורם רפואי ובדיקת ההיסטוריה של המטופל מספיקים בדרך כלל כדי לאפשר את האבחנה. מלבד הסימפטומים האופייניים, מדידת לחץ תוך-מדורי יכולה גם היא להיות חשובה לאבחון. הבדיקה נעשית על ידי מתמר המחובר לקטטר המוכנס לעומק של כ-5 ס"מ לתוך אזור הפציעה. עדות ללחץ הגבוה מ-30 מ"מ כספית בלחץ הדיאסטולי יכולה להעיד על תסמונת המדור. עבור חולים עם לחץ דם נמוך, מדידת לחץ של 20 מ"מ כספית יותר מאשר הלחץ התוך-מדורי יכול להעיד על תסמונת המדור.
טיפול > חריפה

שלב ראשון - יש להסיר כל פרוצדורה אשר יוצרת לחץ ודחיסה חיצונית (חבישה, יציקות אורתופדיות או תחבושות המיושמות על האיבר המושפע). הסרת תחבושת גבס יכולה להפחית את הלחץ התוך-מדורי בעד כ-65%, ולאחריו הסרת חבישות יועילו בהפחתה של כ-10-20% נוספים. לאחר הסרת הדחיסה החיצונית האיבר צריך להיות ממוקם בגובה של הלב. יש לעקוב אחר הסימנים החיוניים של המטופל. אם המצב הקליני אינו משתפר, אז ייתכן ויש צורך בביצוע ניתוח פסיוטומיה (אנ') על מנת לשחרר לחץ תוך-מדורי. יש צורך בחתך גדול מספיק שישחרר לחץ תוך-מדורי. הליך כירורגי זה מבוצע בתוך חדר ניתוח תחת הרדמה כללית או מקומית.
טיפול > כרוני

טיפול בתסמונת מדור כרונית יכול לכלול הפחתה בפעילות גופנית, או עיסויים, תרופות נוגדי דלקת שאינם סטרואידים ופיזיותרפיה. תסמונת מדור כרוני ברגל התחתונה ניתן לטיפול באופן שמרני או כירורגי. טיפול שמרני כולל מנוחה, תרופות אנטי דלקתיות, ושחרור לחץ באופן ידני. הגבהה של האיבר המושפע מתסמונת המדור היא חיונית, שכן מהלך זה מוביל לירידה בזילוח הדם אל האזור המושפע. באופן אידיאלי, האיבר המושפע צריך להיות הממוקם בגובה של הלב. יש להימנע משימוש במכשירים המייצרים לחץ חיצוני על האזור, כגון חוסמי עורקים, תחבושות גבס, ותחבושות הדוקות. אם התסמינים נמשכים לאחר טיפול שמרני או אם אדם אינו רוצה לוותר על הפעילות הגופנית שמביאה לסימפטומים, ניתן לטפל בתסמונת המדור גם על ידי ניתוח בשם ניתוח פסיוטומיה (אנ').
מחקר צבאי שנערך בשנת 2012 מצא כי הכוונת מטופלים הסובלים מתסמונת מדור כרונית לשינוי טכניקת הריצה שלהם, בדגש על שינוי טכניקת שימוש בכף הרגל בעת ריצה, שיפרה את הסימפטומים. יש צורך במעקב כדי לאשר את ממצאי המחקר.
שימוש ברפואה היפרברית הראתה אותות חיוביים בטיפול בסימפטומים - אם כי נכון לשנת 2011, לא הוכח כיעיל על ידי מחקרים.
תחזית

לפי מחקר אחד, שיעור ניתוח פסיוטומיה (אנ') אצל הסובלים מתסמונת מדור חריפה עומד על טווח שבין 2% ל-24%. גורם התחזית המשמעותי ביותר בחולים עם תסמונת מדור חריפה הוא זמן האבחון.
אפידמיולוגיה

במקרה אחד שנחקר, מתוך 164 חולים שאובחנו עם תסמונת מדור חריפה, ל-69% מהחולים היה שבר באזור המושפע. מחברי מאמר זה גם חישבו שכיחות שנתית של תסמונת מדור חריפה, והראו כי התסמונת שכיחה אצל כ-1 עד 7.3 אנשים מתוך 100,000. ישנם הבדלים משמעותיים בשכיחות של תסמונת מדור חריפה על פי גיל ומין. בעקבות נזק פיזי דומה, מטופל מבוגר צפוי לפתח תסמונת מדור חריפה בשכיחות גבוהה יותר מאשר אדם צעיר. לגברים סיכוי גבוה פי 10 מנשים לפתח תסמונת מדור חריפה. הגיל הממוצע של תסמונת מדור חריפה בגברים הוא 30 שנים בעוד הגיל הממוצע הוא 44 שנים עבור נשים.
ראו גם

אורתפודיה
פעילות גופנית
תסמונת הדליפה הנימית
1299

שנת 1299 היא השנה ה-99 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

עות'מאן הראשון מכריז על עצמאות נסיכות אוסמנאואולו מהסלג'וקים. הנסיכות היא הבסיס לאימפריה העות'מאנית
הסקוטים מטילים מצור על טירת סטירלינג וכובשים אותה מידי האנגלים
הוקון החמישי מעביר את בירת נורווגיה מברגן לאוסלו
אדוארד הראשון מלך אנגליה מעניק צ'ארטר מלכותי לעיר האל
מושב המיטרופוליט של קייב מועבר לולדימיר
המונגולים פושטים על סוריה וארץ ישראל